2.9.2020

**Protokolltilførsel fra LO, Unio og FFO i trygdedrøftingene 2020**

LO, Unio og FFO er kritisk til at trygdedrøftingene ble gjennomført før de fleste store tariffområdene har startet forhandlingene.

Organisasjonene viser til at regjeringen i trygdeoppgjøret 2020 har avvist hovedkravene fra pensjonistorganisasjonene, funksjonshemmedes organisasjoner og arbeidstakerorganisasjonene. Regjeringen er dermed ansvarlig for at alderspensjonene i 2020 igjen får nedgang i realinntekten. Organisasjonene er tilfreds med at regjeringen endrer reguleringsforskriften slik at lønnsveksten som legges til grunn for årets regulering blir 1,7 pst. som er ramma i frontfagsoppgjøret.

Organisasjonene viser videre til at regjeringen ikke vil imøtekomme kravet om at reguleringen av løpende pensjoner legges om fra 2020 til et gjennomsnitt av lønns- og prisvekst. Dagens regulering med et fratrekk på 0,75 prosent har gitt unødig store svingninger. Organisasjonene mener dagens regulering bidrar til å svekke oppslutningen om Pensjonsreformen.

LO, Unio og FFO viser også til kravet om at regjeringen må legge fram trygdeoppgjøret til reell behandling i Stortinget slik opposisjonen på Stortinget også har krevd.

Erik Orskaug /s/ Eva Buschmann /s/ Julie Lødrup /s/

Unio FFO LO